# David Sanborn

David Sanborn (Tampa, 30 de juliol de 1945 - Tarrytown, 12 de maig de 2024) va ser un saxofonista estatunidenc, associat a l'smooth jazz tot i que el seu repertori s'estenia a estils com el jazz, el blues, el rhythm and blues i, més generalment, el jazz fusió.

## Biografia

Afectat de poliomielitis, el seu pare va decidir donar-li un saxo per reforçar la caixa toràcica.
Va debutar a l'orquestra de Paul Butterfield, amb la qual va desenvolupar el so que el faria famós: un so molt personal immediatament identificable, influït per la interpretació dels instrumentistes elèctrics dels anys 1960. Juntament amb Michael Brecker, va ser el saxofonista d'estudi per excel·lència, el més demandat des de principis dels anys 1970. Després de 4 anys al grup, va començar una prolífica carrera com a músic d'estudi, amb artistes tan reconeguts com Gil Evans, Stevie Wonder, David Bowie a la cançó «Aladdin Sane» el 1973 així com al disc Young Americans el 1975, The Eagles, Roger Waters a The Pros and Cons of Hitch Hiking produït el 1984, o Sting a la pista «It's probably me»', extreta de la banda sonora dArma letal 3 el 1992. David Sanborn també va participar en la banda sonora del conjunt de la saga Arma Letal al costat d'Eric Clapton i Michael Kamen. El 1996 va acompanyar la Phil Collins Big Band de Montreux durant la interpretació de In the air tonight.

### Inici

El 1975, l'àlbum Taking Off va obrir el camí a una nova carrera de gravacions d'estudi sota el seu nom. L’obra, així com les 3 següents, permeten a David Sanborn confirmar la seva facilitat i el seu estil en composicions llatines, funky o intimistes al costat de Don Grolnick, Hiram Bullock o Buzzy Feiten.

### Maduresa

És realment amb l'àlbum Hideaway que David afirma el seu talent, tant estilístic (Hideaway) com creatiu (Lisa), que s'utilitzarà al llarg de la seva carrera). Cal destacar la col·laboració amb un altre prolífic músic Marcus Miller. Ha estat un interpret molt apreciat des de finals dels anys seixanta, tocant amb una sèrie d’artistes coneguts, com James Brown, Bryan Ferry, Michael Stanley, Eric Clapton, Bobby Charles, Cat Stevens, Roger Daltrey, Stevie Wonder, Paul Simon, Jaco Pastorius, els germans Brecker, Michael Franks, Kenny Loggins, Casiopea, Players Association, David Bowie, Todd Rundgren, Bruce Springsteen, Little Feat, Tommy Bolin, Bob James, James Taylor, Al Jarreau, Pure Prairie League, Kenny G, Loudon Wainwright III, George Benson, Joe Beck, Donny Hathaway, Elton John, Gil Evans, Carly Simon, Guru, Linda Ronstadt, Billy Joel, Kenny Garrett, Roger Waters, Steely Dan, Ween, les Eagles, The Grateful Dead, Nena, Utada Hikaru, The Rolling Stones, Ian Hunter i Toto.

## Estil

Si el so de David Sanborn es va revelar ràpidament (des de la Butterfield Blues Band), la seva interpretació i les seves tècniques d’improvisació han evolucionat al llarg de la seva carrera. Un enfocament directe i global pot ser mesurar aquesta interpretació d’acord amb les diverses èpoques que ha passat el saxofonista: costa oest, jazz llatí, disco funk, fusió, pop rock, acid jazz, rhythm and blues, blues. La seva contribució i la seva empremta en la música "comercial" l'han convertit en el saxofonista alt més imitat en aquest estil de música durant quaranta anys. Poques són les estrelles planetàries amb les quals no ha col·laborat.

## Discografia
### Participacions

* In My Own Dream / Paul Butterfield Blues Band (1968)
* Keep on Moving / Paul Butterfield Blues Band (1969)
* Sometimes I Just Feel Like Smilin' / Paul Butterfield Blues Band (1971)
* Svengali　/ Gil Evans　(1973)
* Gil Evans' Orchestra Plays the Music of Jimi Hendrix　/ Gil Evans　(1974)
* Upchurch/Tennyson　/ Phil Upchurch & Tennyson Stephens　(1975)
* Second Childhood　/ Phoebe Snow　(1975)
* The Manhattan Transfer　/ The Manhattan Transfer　(1975)
* Beck　/ Joe Beck　(1975)
* Brecker Brothers 　/ Brecker Brothers　(1975)
* There Comes A Time / Gil Evans & His Orchestra　(1975)
* Teaser / Tommy Bolin (1975)
* Anything Goes　/ Ron Carter　(1975)
* The Chicago Theme　/Hubert Laws　(1975)
* Mark Murphy Sings　/Mark Murphy　(1975)
* Primal Scream　/Maynard Ferguson Orchestra　(1975)
* The Rape of El Morro　/ Don Sebesky　(1975)
* Jaco Pastorius　/ Jaco Pastorius　(1976)
* What A Difference A Day Makes　/ Ester Phillips　(1975)
* Back to Back 　/ Brecker Brothers　(1976)
* All American Alien Boy　/ Ian Hunter　(1976)
* Tropea　/ John Tropea　(1976)
* Aspects　/ Larry Coryell　(1976)
* Still Can't Say Enough　/ John Lee & Gerry Brown　(1976)
* House of the Rising Sun 　/ Idris Muhammad　(1976)
* Gate Of Dreams　/The Claus Ogerman Orchestra　(1976)
* Dune　/ David Matthews　(1977)
* Fork It Over　/ The Section　(1977)
* Love Play　/ Mike Mainieri　(1977)
* Burnin' At The Stake　/ The Domenic Troiano Band　(1977)
* Priestess　/ Gil Evans　(1977)
* Spinozza　/ David Spinozza　(1977)
* Tightrope　/ Steve Khan　(1977)
* Electric Guitarist　/ John McLaughlin　(1978)
* Touchdown　/ Bob James　(1978)
* Electric Guitarist　/Wilbert Longmire　(1978)
* The Blue Man 　/Steve Khan　(1978)
* On The Move　/Jun Fukamachi (1978)
* Jun Fukamachi & The New York All Stars Live /Jun Fukamavhi (1978)
* Electric Dreams　/ John McLaughlin With One Truth Band　(1978)
* Live at the Royal Festival Hall　/ Gil Evans　(1978)
* Difference　/ Larry Coryell　(1978)
* To Touch You Again　/ John Tropea　(1978)
* The Path　/ Ralph MacDonald　(1978)
* In Your Eyes　/ George Benson　(1978)
* Touch My Love　/ Webster Lewis　(1978)
* Tiger In The Rain　/ Michael Franks　(1979)
* Arrows　/ Steve Khan　(1979)
* Casiopea　/ Casiopea　(1979)
* Stargazer　/ Gordon Michaels (1979)
* Hollywood　/ Maynard Ferguson　(1981)
* Sleepwalk　/ Larry Carlton　(1981)
* Torch　/ Carly Simon　(1981)
* First Class Vagabond　/ Hiram Bullock　(1982)
* Pyramid　/ Terumasa Hino (1982)
* Suddenly　/ Marcus Miller　(1982)
* Grand Cross　/ David Matthews　(1982)
* Rendezvous　/ Jorge Dalto & Superfriends　(1983)
* A Day In The Paradise / Masaru Imada (1983)
* Neesh　/ Mike Stern　(1983)
* Night - Lines　/ Dave Grusin　(1983)
* Electric Outlet　/ John Scofield　(1984)
* Perfect Guy　/ Marcus Miller　(1984)
* Pin Point　/ Ronnie Cuber With David Sanborn　(1985)
* Journeyman / Eric Clapton (1989)

## Premis
### Premis Grammy

* 1999: Contemporary Jazz Performance - Inside
* 1988: Best Pop Instrumental Performance - Close up
* 1987: Best Rhythm & Blues Instrumental Performance - A Change of Heart ("Chicago song")
* 1986: Best Jazz Fusion Performance - Double Vision
* 1985: Best Jazz Fusion Performance - Straight to the Heart
* 1981: Best Rhythm & Blues Instrumental Performance - Voyeur ("All I need is you")

## Referències

* ↑ Orellana, Cristóbal. «Muere David Sanborn, icónico saxofonista que colaboró con Eric Clapton, David Bowie, The Rolling Stones y más» (en castellà), 13-05-2024. [Consulta: 13 maig 2024].
* ↑ David Sanborn va participar en la Paul Butterfield Blues Band de 1967 a 1971